রাখাইন রাজ্যে বৌদ্ধ রাখাইন ও মুসলমান রোহিঙ্গাদের মধ্যে পারস্পরিক আস্থা না থাকায় আইডিপি শিবিরগুলো বন্ধ করা নিয়ে সমস্যা হবে কি না—রেডিও ফ্রি এশিয়ার এমন প্রশ্নের জবাবে মিয়ানমারের মন্ত্রী বলেন, ‘পারস্পরিক আস্থা থাকা বেশ গুরুত্বপূর্ণ। আমরা যখন একটি সমস্যা সমাধানের লক্ষ্যে কাজ করছি তখন আমাদের স্থিতিশীলতা ও উন্নয়নের মধ্যে সমন্বয় ঘটাতে হবে। স্থিতিশীলতা থাকলে উন্নয়ন হবে। উন্নয়ন হলে আরো বেশি স্থিতিশীলতা আসবে।’ তিনি বলেন, উন্নয়ন ও স্থিতিশীলতার জন্য শিক্ষা বেশ গুরুত্বপূর্ণ। লোকজন শিক্ষিত না হলে তারা উগ্রবাদী হয়ে উঠতে পারে এবং অন্যরা সহজেই তাদের ব্যবহার করতে পারে।